2. tammikuuta
Tapahtumia

533 – Mercurius tuli paaviksi nimellä Johannes II. Hän oli ensimmäinen paavi, joka otti uuden (paavillisen) nimen käyttöön paaviksi tultuaan.
1492 – Reconquista päättyi Espanjassa Granadan maurien antautumiseen. Granadassa 2. tammikuuta tunnetaan nimellä "Dia de la Toma".
1757 – Yhdistynyt kuningaskunta valtasi Kalkutan.
1793 – Venäjä ja Preussi jakoivat Puolan.
1872 – Mormonijohtaja Brigham Young pidätettiin moniavioisuudesta (25 vaimoa).
1905 – Venäjän–Japanin sota: Venäjän laivasto antautui Port Arthurissa Kiinassa.
1911 – Suomessa alkoivat eduskuntavaalit.
1926 – Suojeluskuntajärjestön viikkolehti Hakkapeliitta aloitti ilmestymisensä.
1935 – Oikeudenkäynti Bruno Hauptmannia vastaan lentäjä Charles Lindberghin pojan murhasta alkoi.
1942 – Toinen maailmansota: Japani valtasi Manilan.
1944 – Alkoholiliike Oy:n myymälöissä otettiin käyttöön ns. viinakortti.
1955 – Panaman presidentti Jose Antonio Remon murhattiin.
1959 – Ensimmäinen kuuluotain, neuvostoliittolainen Luna 1, laukaistiin matkaan.
1959 – Fulgencio Batistan hallinnon kukistaneet Fidel Castron joukot marssivat Kuuban pääkaupunkiin Havannaan.
1964 – Ghanan presidenttiä Kwame Nkrumahia vastaan tehtiin murhayritys.
1971 – Ibrox-jalkapallostadionin romahduksessa Rangers FC:n ja Celtic FC:n välisessä jalkapallo-ottelussa Glasgow’ssa kuoli 66 ihmistä.
1972 – Suomessa alkoivat ennenaikaiset eduskuntavaalit. Presidentti Urho Kekkonen oli hajottanut eduskunnan lokakuussa 1971.
1973 – Toimintansa lopettanut Työväen ja Pienviljelijäin Sosialidemokraattinen Liitto (TPSL) poistettiin oikeusministeriön puoluerekisteristä.
1974 – Richard Nixonin allekirjoittama laki määräsi Yhdysvaltain maanteiden suurimmaksi nopeudeksi 55 mailia tunnissa (noin 88,5 km/h), tavoitteena oli polttoaineensäästö öljykriisin takia.
1974 – Neuvostoliiton uutistoimisto TASS aloitti virallisen kampanjan kirjailija Aleksandr Solženitsyniä vastaan, jonka romaani Vankileirien saaristo oli ilmestynyt venäjänkielisenä Pariisissa.
1979 – Sid Viciousin Nancy Spungenin murhaoikeudenkäynti alkoi.
1980 – Helsingin hovioikeus tuomitsi kauppa- ja teollisuusministeriön kansliapäällikön Bror Wahlroosin 3 000 markan sakkoihin virkavirheestä ja lahjoman vastaanottamisesta Salora-jutussa.
1981 – Sarjamurhaaja Peter Sutcliffe (”Yorkshire Ripper”) pidätettiin hänen ehdittyään murhata 13 naista vuosina 1975–1980.
1983 – SKP:n Lapin piiriä hallinnut kirveslinja pudotti kansanedustaja Esko-Juhani Tennilän SKDL:n viralliselta ehdokaslistalta eduskuntavaaleissa, koska hänen katsottiin toimineen ryhmäpäätösten vastaisesti. Tennilä lähti vaaleihin omalla listallaan ja keräsi yli 15 000 ääntä.
1985 – Inarijärven ohjus: Norjan puolustusministeriö ilmoitti, että Norjan ilmavalvonta oli 28. joulukuuta 1984 havainnut ”risteilyohjuksen” lentäneen Barentsinmereltä Neuvostoliiton puolelta Norjan ilmatilan kautta kohti Suomea.
1988 – Margaret Thatcher tuli olleeksi Ison-Britannian pääministerinä 3 167 vuorokautta eli kauemmin kuin kukaan toinen 1900-luvulla.
1993 – Bosnian kolme sotijaosapuolta kokoontuivat keskustelemaan rauhansuunnitelmasta.
1998 – Venäjä ryhtyi levittämään uutta Venäjän ruplaa inflaation hillitsemiseksi ja luottamuksen lisäämiseksi.
2001 – Virallinen laivayhteys Kiinan ja Taiwanin välillä avattiin liki 50 vuoden tauon jälkeen.
2003 – Kiinan avaruustutkimuksen johtaja Juan Yie ilmoitti, että vuoden 2003 aikana ensimmäinen taikonautti lähetettäisiin avaruuteen (toteutui 15. lokakuuta).
2004 – Stardust-luotain ohitti onnistuneesti komeetta 81P/Wildin (eli Wild 2:n) ottaen valokuvia ja keräten samalla komeetan pyrstöstä näytteitä, jotka se toisi Maahan kahden vuoden päästä.
2019 – Kahdeksan ihmistä kuoli ja 16 loukkaantui junaonnettomuudessa Tanskassa Ison-Beltin sillalla, kun tavarajunasta sinkoutui kappaleita päin matkustajajunaa kovassa sivutuulessa.